Í nýjustu grein í Gátt eru frásagnir fyrirmynda í námi fullorðinna árið 2019 , þeirra Herdísar Óskar Sveinbjörnsdóttur og Þrastar Heiðars Erlingssonar . Þau eiga það sameiginlegt með fyrirmyndum fyrri ára að hafa sigrast á margvíslegum hindrunum tengdum til dæmis les - og skrifblindu , athyglisbresti eða félagsfælni . Viðurkenninguna hljóta einstaklingar sem tilnefndir eru af samstarfsaðilum Fræðslumiðstöðvarinnar . Í þetta sinn voru það einstaklingar tilnefndir af Miðstöð símenntunar á Suðurnesjum og Farskólanum á Norðurlandi vestra sem hlutu viðurkenninguna . Þeim voru afhentar spjaldtölvur í boði Advania , viðurkenningaskjöl og blómvendir á ársfundi Fræðslumiðstöðvarinnar þann 29. nóvember síðastliðinn .